कार्रवाई को एक गुट निगम तो दूसरा पावरकॉम दफ्तर पहुंचा
बस्तीपीरदादरोड पर सड़क के बीच लगे बिजली के खंभों को लेकर कांग्रेस में क्रेडिट वार शुरू हो गई है। वार्ड 42 के पार्षद बलदेव सिहं देव, पार्षद प्रदीप राय और यूथ हलका प्रधान सेंट्रल परमजीत सिंह बल ने नगर निगम कमिश्नर जीएस खैहरा से मुलाकात करके खंभे हटाने के लिए पावरकाम को खर्च का चैक भिजवाने की मांग की। कमिश्नर ने कहा है कि पावरकाम काम शुरु कर दे वह 2.27 लाख रुपए का चैक भिजवा देंगे।
मामले को पहले दिन से देख रहे कांग्रेस नेता लखबीर सिंह बाजवा और यूथ हलका प्रधान वेस्ट राजेश अग्निहोत्री, तरसेम थापा ने पावरकाम के एसडीओ से मिल कर खंभे हटाने के लिए कुल आने वाले खर्च का डिमांड लेटर नगर निगम को भिजवाने की जानकारी ली।
बाजवा ने बताया कि उन्होंने 18 दिसंबर को ही लेटर तैयार करवा दिया था। उन्होंने कहा कि खंभे से वाहन टकराने की घटना के बाद ही प्रक्रिया शुरु कर दी गई थी। खंभे हटवाने काे लेकर तब विवाद हो गया था जब यूथ कांग्रेस के सेंट्रल हलका के प्रधान परमजीत बल ने वेस्ट हलका में धरना लगा दिया था। वेस्ट हलका प्रधान राजेश अग्निहोत्री ने इस पर नाराजगी जताई थी और कहा था कि वह खंभे हटवाने के लिए जब प्रक्रिया शुरु करवा चुके हैं तो उनके हलका में दखल अंदाजी क्यों की जा रही है। मामला पंजाब यूथ कांग्रेस के प्रधान तक पहुंच चुका है।
सड़क से खंभे हटवाने के लिए पावरकाम दफ्तर पहुंचे लखबीर सिंह बाजवा और राजेश अग्निहोत्री अन्य।
बिजली के खंभे हटवाने के लिए कमिश्नर से मिलने आए पार्षद बलदेव सिंह देव, प्रदीप राय और परमजीत बल।
hin_Deva hin_Deva hin_Deva hin_Deva bho_Deva hin_Deva